ddrg/super_eurlex huggingface dataset:
Kolmas komission direktiivi 83/341/ETY, annettu 29 päivänä kesäkuuta 1983, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteen II, III ja V mukauttamisesta tekniikan kehitykseen



Virallinen lehti nro L 188 , 13/07/1983 s. 0015 - 0015

Espanjank. erityispainos: Luku 15 Nide 4 s. 0128

Portugalink. erityispainos: Luku 15 Nide 4 s. 0128

Suomenk. erityispainos Alue 13 Nide 12 s. 0192

Ruotsink. erityispainos Alue 13 Nide 12 s. 0192



KOLMAS KOMISSION DIREKTIIVI, annettu 29 päivänä kesäkuuta 1983, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteen II, III ja V mukauttamisesta tekniikan kehitykseen (83/341/ETY) EUROOPAN YHTEISÖJEN KOMISSIO, JOKA ottaa huomioon Euroopan talousyhteisön perustamissopimuksen, ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY(1), sellaisena kuin se on viimeksi muutettuna direktiivillä 83/191/ETY(2), ja erityisesti sen 8 artiklan 2 kohdan, sekä katsoo, että tiettyjen aineiden käyttö hiusvärinä on kiellettävä kansanterveydellisistä syistä, p-diaminobentseeni tulisi siirtää liitteestä V liitteeseen III, ja tässä direktiivissä säädetyt toimenpiteet ovat kosmeettisia valmisteita koskevien kaupan teknisten esteiden poistamiseksi laadittujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 76/768/ETY seuraavasti: 1. Lisätään liitteessä II olevaan luetteloon seuraavat kohdat: "363. o-fenyleenidiamiini ja sen suolat 364. 4-metyyli-m-fenyleenidiamiini ja sen suolat".2. Korvataan liitteessä III olevan 1 osan b sarakkeen viitenumeron 8 teksti seuraavasti: "m- ja p-fenyleenidiamiinit, niiden N-substituoidut johdannaiset ja näiden suolat, N-substituoidut o-fenyleenidiamiinin johdannaiset(1)".3. Korvataan liitteessä III olevan 1 osan b sarakkeen viitenumeron 9 teksti seuraavasti: "Metyylifenyleenidiamiinit, niiden N-substituoidut johdannaiset ja näiden suolat(1), paitsi liitteen II numeron 364 tarkoittama aine".4. Poistetaan seuraava ilmaisu liitteestä V: "4. p-fenyleenidiamiini ja sen suolat." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1984. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 29 päivänä kesäkuuta 1983. Komission puolesta Karl-Heinz NARJES Komission jäsen (1) EYVL N:o L 262, 27.9.1976, s. 169 (2) EYVL N:o L 109, 26.4.1983, s. 25
Komission direktiivi 83/131/ETY, annettu 14 päivänä maaliskuuta 1983, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun neuvoston direktiivin 79/117/ETY liitteen muuttamisesta



Virallinen lehti nro L 091 , 09/04/1983 s. 0035 - 0035

Suomenk. erityispainos Alue 3 Nide 16 s. 0071

Espanjank. erityispainos: Luku 03 Nide 27 s. 0129

Ruotsink. erityispainos Alue 3 Nide 16 s. 0071

Portugalink. erityispainos: Luku 03 Nide 27 s. 0129



KOMISSION DIREKTIIVI, annettu 14 päivänä maaliskuuta 1983, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun neuvoston direktiivin 79/117/ETY liitteen muuttamisesta (83/131/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY() ja erityisesti sen 6 artiklan, sekä katsoo, että tieteellisen ja teknisen tietämyksen kehityksen takia on tarpeen tehdä muutoksia direktiivin 79/117/ETY liitteeseen, tietyt, väliaikaiset poikkeukset direktiivissä säädetyistä kielloista olisi kumottava, koska nykyisin on käytettävissä vaarattomampia käsittelymenetelmiä, kaikki jäsenvaltiot ovat ilmoittaneet komissiolle, että ne eivät aio käyttää eivätkä tulevaisuudessakaan aio käyttää hyväkseen näitä poikkeuksia, on aiheellista lisätä pysyvä orgaaninen klooriyhdiste kamfekloori kiellettyjen tehoaineiden luetteloon, koska sen käytöstä todennäköisesti aiheutuu haitallisia vaikutuksia sekä ihmisten että eläinten terveydelle, samoin kuin kohtuuttoman haitallisia vaikutuksia ympäristölle, komissio on kyseisistä yhdisteistä kuullut pestisidejä käsittelevää tieteellistä komiteaa, ja tässä direktiivissä säädetyt toimenpiteet ovat pysyvän kasvinsuojelukomitean lausunnon mukaisia, ON ANTANUT TÄMÄN DIREKTIIVIN: 1 artikla Muutetaan direktiivin 79/117/ETY liitettä seuraavasti: 1. Osassa A "Elohopeayhdisteet": a) korvataan 4 kohdan, "Alkyylielohopeayhdisteet", a alakohta seuraavalla: "Siemenperunoiden istutus"; b) 5 kohdassa "Alkoksialkyyli- ja aryylielohopeayhdisteet": aa) poistetaan a alakohta, bb) muutetaan b, c ja d alakohdat vastaavasti alakohdiksi a, b ja c. 2. Osassa B, "Pysyvät orgaaniset klooriyhdisteet" a) korvataan 1 kohdassa, "Aldriini", a alakohta seuraavalla: "maaperän käsittelyyn otirynchys:ta vastaan taimitarhoissa ja koristekasvipenkeissä" b) poistetaan 4 kohdassa, "DDT", a, b, c ja e alakohta; c) poistetaan 7 kohdassa, "Heptakloori", 2 sarakkeen teksti; d) lisätään sarakkeeseen 8 kohdan jälkeen seuraava: "9 Kamfekloori". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset tai hallinolliset määräykset voimaan viimeistään 1 päivänä lokakuuta 1984. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 14 päivänä maaliskuuta 1983. Komission puolesta Poul DALSAGER Komission jäsen () EYVL N:o L 33, 8.2.1979, s. 36
Neljäs komission direktiivi 83/496/ETY, annettu 22 päivänä syyskuuta 1983, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteen VI mukauttamisesta tekniikan kehitykseen



Virallinen lehti nro L 275 , 08/10/1983 s. 0020 - 0021

Espanjank. erityispainos: Luku 15 Nide 4 s. 0129

Portugalink. erityispainos: Luku 15 Nide 4 s. 0129

Suomenk. erityispainos Alue 13 Nide 13 s. 0123

Ruotsink. erityispainos Alue 13 Nide 13 s. 0123



NELJÄS KOMISSION DIREKTIIVI, annettu 22 päivänä syyskuuta 1983, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteen VI mukauttamisesta tekniikan kehitykseen (83/496/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY(1), sellaisena kuin se on viimeksi muutettuna direktiivillä 83/341/ETY(2), ja erityisesti sen 8 artiklan 2 kohdan, sekä katsoo, että uusimman tieteellisen ja teknisen tutkimuksen tulosten perusteella kosmeettisissa valmisteissa voidaan tietyin edellytyksin sallia 4,4-dimetyyli-1,3-oksatsolidiinin ja 1,2dibromo-2,4-disyanobutaanin käyttö säilöntäaineena, ja tässä direktiivissä säädetyt toimenpiteet ovat kosmeettisia valmisteita koskevien, kaupan teknisten esteiden poistamiseksi laadittujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Lisätään direktiivin 76/768/ETY liitteessä VI olevaan 2 osaan seuraava: >TAULUKON PAIKKA> 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1984. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä syyskuuta 1983. Komission puolesta Karl-Heinz NARJES Komission jäsen (1) EYVL N:o L 262, 27.9.1976, s. 169 (2) EYVL N:o L 188, 13.7.1983, s. 15
Kolmas komission direktiivi 83/381/ETY, annettu 28 päivänä heinäkuuta 1983, suurimmista sallituista haitallisten aineiden ja tuotteiden pitoisuuksista rehuissa annetun neuvoston direktiivin 74/63/ETY liitteen muuttamisesta



Virallinen lehti nro L 222 , 13/08/1983 s. 0031 - 0032

Espanjank. erityispainos: Luku 03 Nide 28 s. 0187

Portugalink. erityispainos: Luku 03 Nide 28 s. 0187

Suomenk. erityispainos Alue 3 Nide 16 s. 0191

Ruotsink. erityispainos Alue 3 Nide 16 s. 0191



KOLMAS KOMISSION DIREKTIIVI, annettu 28 päivänä heinäkuuta 1983, suurimmista sallituista haitallisten aineiden ja tuotteiden pitoisuuksista rehuissa annetun neuvoston direktiivin 74/63/ETY liitteen muuttamisesta (83/381/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon suurimmista sallituista haitallisten aineiden ja tuotteiden pitoisuuksista rehuissa 17 päivänä joulukuuta 1973 annetun neuvoston direktiivin 74/63/ETY (), sellaisena kuin se on viimeksi muutettuna neuvoston direktiivillä 80/502/ETY (), ja erityisesti sen 6 artiklan, sekä katsoo, että direktiivissä 74/63/ETY säädetään, että liitteen sisältö on mukautettava jatkuvasti vastaamaan tieteellisen ja teknisen tiedon kehitystä, on ilmeisen tarpeellista alentaa lypsykarjan tiivisteiden suurinta sallittua aflatoksiini B1-pitoisuutta, jotta mahdollisimman tehokkaasti voidaan estää sen jäämien esiintyminen maidossa, on tarpeen säätää erityinen sallittu elohopean enimmäispitoisuus tiettyjen lemmikkieläinten täysrehuille, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 74/63/ETY liitettä seuraavasti: 1. Korvataan A osan "Aineet (ionit ja alkuaineet)" 4 kohdan "Elohopea" teksti seuraavasti: >TAULUKON PAIKKA> 2. Korvataan B osan "Tuotteet" 1 kohdan "Aflatoksiini B1" "Enimmäispitoisuus mg/kg (ppm) sekoittamattoman tuotteen painostä sarakkeen luku "0,02" "Lypsykarjan tiivisteet" osalta luvulla "0,01". 2 artikla Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 1983 ja niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 28 päivänä heinäkuuta 1983. Komission puolesta Poul DALSAGER Komission jäsen () EYVL N:o L 38, 11.2.1974, s. 31 () EYVL N:o L 124, 20.5.1980, s. 17
Viidestoista neuvoston direktiivi 83/648/ETY, annettu 19 päivänä joulukuuta 1983, jäsenvaltioiden liikevaihtoverolainsäädännön yhdenmukaistamisesta - yhteisen arvonlisäverojärjestelmän täytäntöönpanoa koskevan määräajan pidentäminen Helleenien tasavallassa



Virallinen lehti nro L 360 , 23/12/1983 s. 0049 - 0049

Suomenk. erityispainos Alue 9 Nide 1 s. 0121

Espanjank. erityispainos: Luku 09 Nide 1 s. 0165

Ruotsink. erityispainos Alue 9 Nide 1 s. 0121

Portugalink. erityispainos: Luku 09 Nide 1 s. 0165



VIIDESTOISTA NEUVOSTON DIREKTIIVI, annettu 19 päivänä joulukuuta 1983, jäsenvaltioiden liikevaihtoverolainsäädännön yhdenmukaistamisesta - yhteisen arvonlisäverojärjestelmän täytäntöönpanoa koskevan määräajan pidentäminen Helleenien tasavallassa (83/648/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 ja 100 artiklan, ottaa huomioon komission ehdotuksen, ottaa huomioon edustajakokouksen lausunnon(), ottaa huomioon talous- ja sosiaalikomitean lausunnon(), sekä katsoo, että Kreikan hallitus on ilmoittanut komissiolle 19 päivänä heinäkuuta 1983, että se ei teknisistä ja suhdannesyistä voi noudattaa vuoden 1979 liittymissopimuksen 145 artiklassa ja siihen liittyvässä liitteessä XII määrätyn yhteisen arvonlisäverojärjestelmän täytäntöönpanoa 1 päivästä tammikuuta 1984 alkaen; tästä syystä Kreikan hallitus pyytää, että tätä täytäntöönpanoa lykättäisiin kahdella vuodella, ja Kreikan nykyinen verotusjärjestelmä on sellainen, että sen hallituksen pyyntöön olisi suostuttava sen esittämien teknisten syiden vuoksi, ON ANTANUT TÄMÄN DIREKTIIVIN: 1 artikla Helleenien tasavallan on saatettava voimaan direktiivien 67/227/ETY(), 67/228/ETY() ja 77/388/ETY() säännösten sekä kaikkien muiden, annettujen ja annettavien, yhteistä arvonlisäverojärjestelmää koskevien direktiivien täytäntöön panemiseksi tarpeelliset toimenpiteet mahdollisimman pian, kuitenkin viimeistään 1 päivänä tammikuuta 1986. 2 artikla Komissio esittää neuvostolle ja Euroopan parlamentille viimeistään 31 päivänä joulukuuta 1984 kertomuksen 1 artiklassa tarkoitettujen direktiivien täytäntöönpanon edistymisestä. 3 artikla Tämä direktiivi on osoitettu Helleenien tasavallalle. Tehty Brysselissä 19 päivänä joulukuuta 1983. Neuvoston puolesta Puheenjohtaja G. VARFIS () Lausunto on annettu 16 päivänä joulukuuta 1983. () Lausunto on annettu 15 päivänä joulukuuta 1983. () EYVL N:o 71, 14.4.1967, s. 1301/67 () EYVL N:o 71, 14.4.1967, s. 1303/67 () EYVL N:o L 145, 13.6.1977, s. 1
Neuvoston direktiivi 83/253/ETY, annettu 25 päivänä toukokuuta 1983, direktiivin 77/391/ETY muuttamisesta ja yhteisön täydentävistä toimenpiteistä nautaeläinten luomistaudin, tuberkuloosin ja leukoosin hävittämiseksi annetun direktiivin 82/400/ETY muuttamisesta



Virallinen lehti nro L 143 , 02/06/1983 s. 0036 - 0036

Suomenk. erityispainos Alue 3 Nide 16 s. 0115

Espanjank. erityispainos: Luku 03 Nide 28 s. 0028

Ruotsink. erityispainos Alue 3 Nide 16 s. 0115

Portugalink. erityispainos: Luku 03 Nide 28 s. 0028



NEUVOSTON DIREKTIIVI, annettu 25 päivänä toukokuuta 1983, direktiivin 77/391/ETY muuttamisesta ja yhteisön täydentävistä toimenpiteistä nautaeläinten luomistaudin, tuberkuloosin ja leukoosin hävittämiseksi annetun direktiivin 82/400/ETY muuttamisesta (83/253/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että neuvoston direktiivissä 82/400/ETY() otetaan erityisesti käyttöön yhteisön täydentävät toimenpiteet nautaeläinten luomistaudin, tuberkuloosin ja leukoosin hävittämiseksi, määrärahojen jakamisen selkeyttämiseksi on tarpeen sisällyttää kaikki yhteisön eläinlääkinnän alalla toteuttamiin eri toimenpiteisiin liittyvät kustannukset maatalousalan kustannusten pääluokkaan, ja jotta edellä tarkoitettuihin toimenpiteisiin liittyvien yhteisön kustannusten käsittely tapahtuisi asianmukaisia rahoitus- ja valuuttasääntöjä ja menettelytapoja noudattaen, tällä alalla olisi voitava soveltuvin osin soveltaa niitä vastaavia artikloja, jotka sisältyvät yhteisen maatalouspolitiikan rahoituksesta 21 päivänä huhtikuuta 1970 annettuun neuvoston asetukseen (ETY) N:o 729/70(), sellaisena kuin se on viimeksi muutettuna asetuksella (ETY) N:o 3509/80(), ja yhteisessä maatalouden rakennepolitiikassa sovellettavista vaihtokursseista 24 päivänä tammikuuta 1978 annettuun neuvoston asetukseen (ETY) N:o 129/78(), ON ANTANUT TÄMÄN DIREKTIIVIN: 1 artikla Lisätään direktiiviin 82/400/ETY 7 a artikla seuraavasti: "7 a artikla Asetusta (ETY) N:o 129/78 ja asetuksen (ETY) N:o 729/70 8 ja 9 artiklaa sovelletaan soveltuvin osin." 2 artikla Tämä direktiivi on osoitettu kaikille jäsenvaltioille. Tehty Brysselissä 25 päivänä toukokuuta 1983. Neuvoston puolesta Puheenjohtaja I. KIECHLE () EYVL N:o C 299, 16.11.1982, s. 8 () EYVL N:o C 68, 14.3.1983, s. 86 () EYVL N:o C 77, 21.3.1983, s. 3 () EYVL N:o L 173, 19.6.1982, s. 18 () EYVL N:o L 94, 28.4.1970, s. 13 () EYVL N:o L 367, 31.12.1980, s. 87 () EYVL N:o L 20, 25.1.1978, s. 16
Komission direktiivi 83/116/ETY, annettu 8 päivänä maaliskuuta 1983, rehukasvien sekä öljy- ja kuitukasvien siementen pitämisestä kaupan annettujen neuvoston direktiivien 66/401/ETY ja 69/208/ETY sekä direktiivien 78/386/ETY ja 78/388/ETY liitteiden muuttamisesta annetun direktiivin 82/287/ETY muuttamisesta



Virallinen lehti nro L 076 , 22/03/1983 s. 0021 - 0021

Suomenk. erityispainos Alue 3 Nide 16 s. 0054

Espanjank. erityispainos: Luku 03 Nide 27 s. 0101

Ruotsink. erityispainos Alue 3 Nide 16 s. 0054

Portugalink. erityispainos: Luku 03 Nide 27 s. 0101



KOMISSION DIREKTIIVI, annettu 8 päivänä maaliskuuta 1983, rehukasvien sekä öljy- ja kuitukasvien siementen pitämisestä kaupan annettujen neuvoston direktiivien 66/401/ETY ja 69/208/ETY sekä direktiivien 78/386/ETY ja 78/388/ETY liitteiden muuttamisesta annetun direktiivin 82/287/ETY muuttamisesta (83/116/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(), sellaisena kuin se on viimeksi muutettuna direktiivillä 82/287/ETY(), ja erityisesti sen 21a artiklan, sekä katsoo, että tieteellisen ja teknisen tietämyksen kehityksen perusteella direktiivien 66/401/ETY ja 69/208/ETY liitteisiin I ja II on tehty muutoksia direktiivillä 82/287/ETY(), mukaan lukien lajin Poa spp. siementen lajikepuhtautta koskevat muutokset, näiden viimeisten muutosten noudattamisen edellyttämien säännösten voimaantulo on säädetty 1 päiväksi tammikuuta 1983, Taloudellisen yhteistyön ja kehityksen järjestön (OECD) säännökset kansainväliseen kauppaan tarkoitettujen siemenlajikkeiden varmentamiseksi ovat tällä hetkellä järjestössä perusteellisen tutkimuksen kohteena, tämän tutkimuksen tuloksia olisi suotavaa odottaa, olisi vahvistettava soveltuvampi päivä kyseisten säännösten voimaantulolle ennenaikaisten toimenpiteiden välttämiseksi, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla 1. Korvataan direktiivin 82/287/ETY 7 artiklan 1 kohdan toisessa luetelmakohdassa sanat "1 päivänä tammikuuta 1983" sanoilla "viimeistään 1 päivänä tammikuuta 1984". 2. Korvataan direktiivin 82/287/ETY 7 artiklan 2 kohdassa sanat "kolmas luetelmakohta" sanoilla "toinen ja kolmas luetelmakohta". 2 artikla Tämä direktiivi on osoitettu kaikille jäsenvaltioille. Tehty Brysselissä 8 päivänä maaliskuuta 1983. Komission puolesta Poul DALSAGER Komission jäsen () EYVL N:o 125, 11.7.1966, s. 2298/66 () EYVL N:o L 131, 13.5.1982, s. 24
Neuvoston direktiivi 83/646/ETY, annettu 13 päivänä joulukuuta 1983, direktiivien 64/432/ETY ja 72/461/ETY muuttamisesta suu- ja sorkkatautiin ja sian suu- ja sorkkatautiin liittyvien tiettyjen toimenpiteiden osalta



Virallinen lehti nro L 360 , 23/12/1983 s. 0044 - 0044

Suomenk. erityispainos Alue 3 Nide 17 s. 0026

Ruotsink. erityispainos Alue 3 Nide 17 s. 0026



NEUVOSTON DIREKTIIVI, annettu 13 päivänä joulukuuta 1983, direktiivien 64/432/ETY ja 72/461/ETY muuttamisesta suu- ja sorkkatautiin ja sian suu- ja sorkkatautiin liittyvien tiettyjen toimenpiteiden osalta (83/646/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että direktiivissä 64/432/ETY(), sellaisena kuin se on viimeksi muutettuna direktiivillä 82/893/ETY(), säädetään terveyttä koskevista vaatimuksista, jotka yhteisön sisäiseen kauppaan tarkoitettujen elävien nautaeläinten ja sikojen on täytettävä, direktiivissä 72/461/ETY(), sellaisena kuin se on viimeksi muutettuna direktiivillä 82/893/ETY, säädetään terveyttä koskevista vaatimuksista, jotka niiden eläinten on täytettävä, joiden liha on tarkoitettu yhteisön sisäiseen kauppaan, ja ennen kuin yhteisön lopullinen järjestelmä suu- ja sorkkataudin torjumiseksi otetaan käyttöön ja rajoittamatta sitä koskevan lopullisen ratkaisun tekemistä, direktiivin 64/432/ETY 4 a ja 4 b artiklassa ja direktiivin 72/461/ETY 13 artiklassa säädetyt yhteisön toimenpiteet on tarpeen pysyttää jatketun määräajan aikana toimenpiteinä, joilla pyritään turvaamaan perinteiset kauppavirrat, ON ANTANUT TÄMÄN DIREKTIIVIN: 1 artikla Muutetaan direktiiviä 64/432/ETY seuraavasti: 1. Korvataan 4 a artiklan ensimmäisessä kohdassa päivämäärä "31 päivänä joulukuuta 1983" päivämäärällä . "30 päivänä kesäkuuta 1984". 2. Korvataan 4 b artiklan ensimmäisessä ja toisessa kohdassa viittaus päivämäärään 31 päivä joulukuuta 1983 viittauksella päivämäärään 30 päivä kesäkuuta 1984. 2 artikla Korvataan direktiivin 72/461/ETY 13 artiklassa päivämäärä "31 päivänä joulukuuta 1983" päivämäärällä "30 päivänä kesäkuuta 1984". 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1984. 4 artikla Tämä direktiivi on osoitettu kaikille jäsenvaltioille. Tehty Brysselissä 13 päivänä joulukuuta 1983. Neuvoston puolesta Puheenjohtaja C. SIMITIS () EYVL N:o C 13, 17.1.1983, s. 211 () EYVL N:o 121, 29.7.1964, s. 1977/64 () EYVL N:o L 378, 31.12.1982, s. 57 () EYVL N:o L 302, 31.12.1972, s. 24
Neuvoston direktiivi 83/642/ETY, annettu 12 päivänä joulukuuta 1983, direktiivin 64/432/ETY 7 artiklan 1 kohdan C ja E alakohdan voimassaoloajan pidentämisestä



Virallinen lehti nro L 358 , 22/12/1983 s. 0041 - 0041

Suomenk. erityispainos Alue 3 Nide 17 s. 0025

Espanjank. erityispainos: Luku 03 Nide 29 s. 0162

Ruotsink. erityispainos Alue 3 Nide 17 s. 0025

Portugalink. erityispainos: Luku 03 Nide 29 s. 0162



NEUVOSTON DIREKTIIVI, annettu 12 päivänä joulukuuta 1983, direktiivin 64/432/ETY 7 artiklan 1 kohdan C ja E alakohdan voimassaoloajan pidentämisestä (83/642/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(), sellaisena kuin se on viimeksi muutettuna direktiivillä 82/893/ETY(), ja erityisesti sen 7 artiklan 1 kohdan C ja E alakohdan, ottaa huomioon komission ehdotuksen, sekä katsoo, että direktiivissä 64/432/ETY säädetään nautaeläinten yhteisön sisäistä kauppaa koskevista terveystakeista luomistaudin osalta; tämän direktiivin 7 artiklan 1 kohdan C alakohdassa jäsenvaltioiden sallitaan kuitenkin myöntää 31 päivään joulukuuta 1983 asti poikkeuksia lihantuotantoon tarkoitettujen nuorempien kuin 30 kuukauden ikäisten nautojen kaupan osalta; myös 7 artiklan 1 kohdan E alakohdassa jäsenvaltioiden sallitaan myöntää poikkeuksia lihantuotantoon tarkoitettujen nuorempien kuin 42 päivän ikäisten nautojen tai nuorempina kuin neljän kuukauden ikäisinä kuohittujen nautaeläinten kaupan osalta; näiden oikeuksien soveltamismahdollisuudet voivat olla samanlaiset myös teuraaksi aiottujen nautojen osalta, on tarpeen helpottaa nautojen kauppaa ottaen huomioon samalla tietyissä jäsenvaltioissa nykyisin vallitseva luomistautitilanne, yhteisö soveltaa parhaillaan menestyksekkäästi nopeutettua suunnitelmaa luomistaudin hävittämiseksi, tietyissä jäsenvaltioissa luomistautia ei kuitenkaan ole vielä saatu hävitetyksi kokonaan, vaikka tämän tavoitteen odotetaan toteutuvan seuraavan kahden vuoden kuluessa, ja tämän vuoksi on tarpeen pidentää 7 artiklan 1 kohdan C ja E alakohdan voimassaoloaikaa, ON ANTANUT TÄMÄN DIREKTIIVIN: 1 artikla Direktiivin 64/432/ETY 7 artiklan 1 kohdan C ja E alakohdan voimassaoloaikaa pidennetään 31 päivään joulukuuta 1985 asti. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1984. Niiden on ilmoitettava tästä komissiolle välittömästi. 3 artikla Tämä direktiivi on osoitettu kaikille jäsenvaltioille. Tehty Brysselissä 12 päivänä joulukuuta 1983. Neuvoston puolesta Puheenjohtaja C. SIMITIS () EYVL N:o 121, 29.7.1964, s. 1977/64 () EYVL N:o L 378, 31.12.1982, s. 57